open-index/open-wikipedia-markdown huggingface dataset:
Αντόλφο Κονσολίνι

Ο **Αντόλφο Κονσολίνι** (ιταλ. *Adolfo Consolini*, 5 Ιανουαρίου 1917 – 20 Δεκεμβρίου 1969) ήταν Ιταλός αθλητής του στίβου και συγκεκριμένα δισκοβόλος. Συμμετέσχε στους Ολυμπιακούς Αγώνες του 1948, του 1952, του 1956 και του 1960, παίρνοντας το χρυσό μετάλλιο στους πρώτους (με νέο ολυμπιακό ρεκόρ, 52,78 μέτρα) και το αργυρό στους δεύτερους. Σε ευρωπαϊκό επίπεδο, ο Κονσολίνι έγινε πρωταθλητής Ευρώπης το 1946, το 1950 και το 1954, καθώς και πρωταθλητής Ιταλίας, πάντοτε στη δισκοβολία, 15 φορές.

## Βιογραφικά στοιχεία
Ο Κονσολίνι γεννήθηκε στο Κοστερμάνο σουλ Γκάρντα της Επαρχίας της Βερόνας και ήταν το νεότερο από τα 5 παιδιά μιας αγροτικής οικογένειας. Ο πρώτος του αθλητικός αγώνας ήταν ένας τοπικός διαγωνισμός ρίψεως πέτρας το 1937. Λίγους μήνες αργότερα άρχισε να προπονείται στη δισκοβολία και το 1938 τερμάτισε πέμπτος στο Ευρωπαϊκό Πρωτάθλημα Στίβου, ενώ το επόμενο έτος κέρδισε το πρώτο του πρωτάθλημα Ιταλίας. Το 1941 κατέρριψε το παγκόσμιο ρεκόρ δισκοβολίας ανδρών με επίδοση 53,34 μέτρα, την οποία βελτίωσε σε 54,23 μ. το 1946 και σε 55,33 μ. το 1948.

Ο Κονσολίνι αποσύρθηκε από τις μεγάλες διοργανώσεις μετά τους Ολυμπιακούς Αγώνες του 1960, αλλά συνέχισε να συμμετέχει σε αγώνες στην Ιταλία μέχρι την ηλικία των 52 ετών, όταν σημείωσε επίδοση 43,94 μ. στο Μιλάνο. Ο αθλητής ήταν έγγαμος, με την Αυστριακή Χάνυ Κουκ (Hanny Cuk), με την οποία απέκτησαν έναν γιο. Η οικογένεια ζούσε στο Μιλάνο, όπου ο Κονσολίνι εργαζόταν στην εταιρεία Pirelli μέχρι τον θάνατό του σε ηλικία 52 ετών από ιογενή ηπατίτιδα.

## Κυριότερες συμμετοχές σε αγώνες
thumb|right|Ο Κονσολίνι με την οικογένειά του τη δεκαετία του 1950

## Παραπομπές


## Εξωτερικοί σύνδεσμοι
* Ο Α. Κονσολίνι στον ιστότοπο της Ιταλικής Ομοσπονδίας Στίβου
* Ο Κονσολίνι στον ιστότοπο της ΔΟΕ

Κατηγορία:Ιταλοί αθλητές του στίβου
Κατηγορία:Δισκοβόλοι
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Ιταλοί Ολυμπιονίκες
Κατηγορία:Χρυσοί Ολυμπιονίκες
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1948
Κατηγορία:Αθλητές του στίβου στους Θερινούς Ολυμπιακούς Αγώνες 1952
Κατηγορία:Αθλητές του στίβου στους Θερινούς Ολυμπιακούς Αγώνες 1956
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Μεσογειονίκες
Κατηγορία:Αθλητές του στίβου στους Μεσογειακούς Αγώνες 1955
Κομητεία Ντάγκλας (Νεμπράσκα)

Η **Κομητεία Ντάγκλας** () είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 584.526. Είναι η πολυπληθέστερη κομητεία της πολιτείας, όπου κατοικεί πάνω από το ένα τέταρτο των κατοίκων της Νεμπράσκα. Η έδρα της κομητείας του είναι η Ομάχα,  η μεγαλύτερη πόλη της πολιτείας. Η κομητεία ιδρύθηκε το 1854 και πήρε το όνομά της από τον Στίβεν Ντάγκλας (1813–1861), ο οποίος τότε υπηρετούσε ως Γερουσιαστής από το Ιλινόι.  

Η κομητεία Ντάγκλας βρίσκεται στην ανατολική πλευρά της Νεμπράσκα. Η ανατολική οριογραμμή του εφάπτεται με τη δυτική οριογραμμή της πολιτείας της Αϊόβα, πέρα από τον ποταμό Μιζούρι. Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 880 τ.χλμ, εκ των οποίων 850 τ.χλμ είναι στεριά και 30 τ.χλμ (3,2%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νεμπράσκα
Κομητεία Ντάγκλας (Νότια Ντακότα)

Η **Κομητεία Ντάγκλας** () είναι κομητεία στην πολιτεία της Νότιας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 2.835 κάτοικοι.  Η έδρα της κομητείας είναι το Άρμορ.  Η κομητεία ιδρύθηκε το 1873 και οργανώθηκε το 1882.  Πήρε το όνομά της από τον Στίβεν Ντάγκλας,  πολιτική προσωπικότητα του Ιλινόι.
 
Σύμφωνα με το Γραφείο Απογραφής των ΗΠΑ η κομητεία έχει συνολική έκταση 1,120 τ.χλμ, εκ των οποίων 1,115 τ.χλμ   είναι στεριά και 5,0 τ.χλμ (0,4%) καλύπτονται από ύδατα (λίμνες, ποτάμια).  Είναι η δεύτερη μικρότερη κομητεία στη Νότια Ντακότα ανά περιοχή.
## Παραπομπές


Κατηγορία:Κομητείες της Νότιας Ντακότα
Κομητεία Ντάγκλας (Όρεγκον)

Η **Κομητεία Ντάγκλας** () είναι κομητεία στην πολιτεία του Όρεγκον των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 111.201 κάτοικοι.  Η έδρα της κομητείας είναι το Ρόζεμπουργκ.  Η κομητεία πήρε το όνομά της από τον Στίβεν Ντάγκλας, έναν Αμερικανό πολιτικό που υποστήριξε την πολιτεία του Όρεγκον.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 13,300 τ.χλμ, εκ των οποίων 13,040 τ.χλμ  είναι στεριά και 250 τ.χλμ (1,9%) καλύπτονται από ύδατα (λίμνες, ποτάμια).  Είναι η πέμπτη μεγαλύτερη κομητεία στο Όρεγκον ανά περιοχή. Ένα τμήμα του Εθνικού Δρυμού Umpqua βρίσκεται στην κομητεία, η οποία είναι μία από τις δύο κομητείες του Όρεγκον που εκτείνονται από τον Ειρηνικό Ωκεανό έως την οροσειρά Cascade (η άλλη είναι η κομητεία Λέιν).

## Παραπομπές


Κατηγορία:Κομητείες του Όρεγκον
Τσαρλς Όλσον

Ο **Τσαρλς Όλσον** (27 Δεκεμβρίου 1910 – 10 Ιανουαρίου 1970) ήταν Αμερικανός ποιητής και ηγετική μορφή της σχολής ποίησης του Μαύρου Βουνού. Το έργο του υπήρξε κομβικό όσο και θεμελιώδες στον τομέα μοντερνισμού και του μεταμοντερνισμού. Γεννήθηκε στο Γουόρτσεστερ της Μασαχουσέτης και πέθανε στη Νέα Υόρκη.

## Βασική βιβλιογραφία

* *Call Me Ishmael.* (1947; reprint, Baltimore: The Johns Hopkins University Press, 1997)
* *Projective Verse* *Poetry New York* #3 (1950; frequently reprinted)
* *The Distances.* (New York: Grove Press Inc., 1960)
* *Human Universe and Other Essays*, ed. Donald Allen (San Francisco: Auerhahn Society, 1965; Rpt. New York: Grove, 1967)
* *Selected Writings*, ed. Robert Creeley (New York: New Directions, 1966).
* *The Maximus Poems 1-10* (Stuttgart: Jargon, 1953).
* *The Maximus Poems 11-22* (Stuttgart: Jargon, 1956).
* *The Maximus Poems [Volume I]* (New York: Corinth Books/Jargon 24, 1960; London: Cape Goliard, 1960).
* *Maximus Poems IV, V, VI* (London: Cape Goliard, 1968).
* *The Special View of History*, ed. Ann Charters (Berkeley: Oyez, 1970).
* *Archaeologist of Morning* (London and New York: Cape Goliard, 1970).
* *The Maximus Poems: Volume Three* (New York: Viking/Grossman, 1975).
* *Charles Olson and Ezra Pound: An Encounter at St. Elizabeths*, ed. Catherine Seelye. New York: Viking, 1975 ISBN 0-670-52400-X
* *The Fiery Hunt and Other Plays* (Bolinas: Four Seasons Foundation, 1977).
* *The Maximus Poems*, ed. George Butternick (Berkeley: U of California Press, 1983).
* *The Collected Poems of Charles Olson: Excluding The Maximus Poems*, ed. George Butternick (Berkeley: U of California Press, 1987).

## Ελληνική βιβλιογραφία

* Ο Μάξιμος απαντά στον εαυτό του /πλακέτα (Μετάφραση, Γιάννης Λειβαδάς, Εκδόσεις Άκρον 2000)
* Ανθολογία Αμερικανικής Ποίησης του Εικοστού Αιώνα (Μετάφραση, Γιάννης Λειβαδάς, Εκδόσεις Ηριδανός 2007)
* Η μεταμοντέρνα αμερικανική ποίηση (Μετάφραση, Γιάννης Λειβαδάς, Εκδόσεις Archive-Οξύ 2023)

## Παραπομπές


## Εξωτερικοί σύνδεσμοι

* https://lib.uconn.edu/location/asc/collections/the-charles-olson-research-collection/about-charles-olson/

* https://poets.org/poet/charles-olson

Κατηγορία:Αμερικανοί ποιητές
Παρόχθια ζώνη

Η **παρόχθια ζώνη** είναι η έκταση που βρίσκεται κατά μήκος ενός ποταμού η οποία επηρεάζει τον ποταμό και επηρεάζεται από αυτόν μέσω φυσικών, βιολογικών, χημικών, κ.α. σχέσεων. 

Η ζώνη αυτή περιλαμβάνει την περιοχή μεταξύ του χαμηλότερου και υψηλότερου σημείου ροής ύδατος και το μέρος του χερσαίου τοπίου από το υψηλότερο σημείο ροής μέχρι τις ορεινές περιοχές όπου η βλάστηση μπορεί να επηρεαστεί από τον ανυψωμένο υδροφόρο ορίζοντα ή τις πλημμύρες και από την ικανότητα του εδάφους να συγκρατεί το νερό.
Κομητεία Ντάγκλας (Τζόρτζια)

Η **Κομητεία Ντάγκλας** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 144.237 κάτοικοι, έχοντας υπερδιπλασιαστεί από το 1990. Η έδρα της κομητείας είναι το Ντάγκλασβιλ.

Η κομητεία δημιουργήθηκε κατά τη διάρκεια της ανοικοδόμησης μετά τον αμερικανικό εμφύλιο πόλεμο. Η Γενική Συνέλευση της Τζόρτζια την ονόμασε προς τιμήν του Στίβεν Ντάγκλας, γερουσιαστή του Ιλινόι και τον Δημοκρατικό αντίπαλο του Αβραάμ Λίνκολν στις προεδρικές εκλογές του 1860.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 520 τ.χλμ, εκ των οποίων 518 τ.χλμ είναι στεριά και 2,0 τ.χλμ  (0,5%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Κομπ (βορειοανατολικά)
* Κομητεία Φούλτον (νοτιοανατολικά)
* Κομητεία Κάρολ (δυτικά)
* Κομητεία Πάλντινγκ (βορειοδυτικά)

## Παραπομπές


Κατηγορία:Κομητείες της Τζόρτζια
Ντάνι Γκαρθία

Το ονοματεπώνυμο **Ντάνι Γκαρθία**, μπορεί να αναφέρεται στους παρακάτω:

* Ντάνι Γκαρθία (ποδοσφαιριστής, γενν. 1974)
* Ντάνι Γκαρθία (ποδοσφαιριστής, γενν. 1990)
Γιώργος Σημηριώτης

::* *Αυτό το λήμμα αναφέρεται στον ποιητή. Για τον αθλητή δείτε [[Γεώργιος Σημηριώτης]].*

Ο **Γιώργος Σημηριώτης** (1879-1964) ήταν Έλληνας ποιητής και μεταφραστής, νεότερος αδελφός του Άγγελου Σημηριώτη και θείος του Νίκου Σημηριώτη

Ο Γ. Σημηριώτης δημοσίευσε αρκετές ποιητικές συλλογές, όπως τις *Τραγούδια* (1902), *Μοιραία* (1905), *Γκρεμισμένοι βωμοί* (1910) και *Νυχτόπνοα* (1916). Διακρίθηκε ωστόσο κυρίως ως μεταφραστής ποιημάτων από τη γαλλική, στα περισσότερα των οποίων απέδωσε με επιτυχία όχι μόνο το νόημα, αλλά και το ύφος και τον ρυθμό των πρωτοτύπων. Οι περισσότερες από τις μεταφράσεις του αυτές δημοσιεύθηκαν συγκεντρωμένες στην *Ανθολογία Γάλλων ποιητών*, ενώ άλλες διάσπαρτες σε διάφορα περιοδικά της εποχής. Ο Σημηριώτης μετέφρασε επίσης έργα των Ντοστογιέφσκι, Τσέχωφ, Τολστόι και άλλων. Ασχολήθηκε επίσης με τη συγγραφή θεατρικών έργων, γράφοντας τα δράματα *Κόκκινη Πρωτομαγιά* (1921) και *Τραγικό ξύπνημα* (1930). Εκτός αυτών έγραψε και ένα μυθιστόρημα με τίτλο *Οι τρεις προσφυγοπούλες*. 

## Πηγές
* Το λήμμα «Σημηριώτης Γεώργιος» στη *Νέα Ελληνική Εγκυκλοπαίδεια* «Χάρη Πάτση», τόμος 20, σελ. 364

## Παραπομπές


Κατηγορία:Έλληνες ποιητές
Κατηγορία:Έλληνες μεταφραστές
Κατηγορία:Έλληνες θεατρικοί συγγραφείς
Νίκος Σημηριώτης

Ο **Νίκος Σπ. Σημηριώτης** (1911 – 17 Μαρτίου 1996) ήταν Έλληνας ποιητής, πολύγλωσσος μεταφραστής και πολιτικός μηχανικός.

Ο Ν. Σημηριώτης ήταν ανεψιός των Άγγελου και Γιώργου Σημηριώτη. Γεννήθηκε στη Σμύρνη, αλλά πέρασε τα πρώτα παιδικά χρόνια του στη Μυτιλήνη. Στα χρόνια της Μικρασιατικής εκστρατείας (1919-1922) επέστρεψε με την οκογένειά του στη Σμύρνη, από όπου μετά τη Μικρασιατική Καταστροφή πήγαν κατευθείαν πλέον στην Αθήνα. Εκεί σπούδασε πολιτικός μηχανικός στο Εθνικό Μετσόβιο Πολυτεχνείο και μετά την αποφοίτησή του, το 1935, έγινε ανώτερος υπάλληλος του Υπουργείου Προνοίας. Το 1940 διορίσθηκε προϊστάμενος της Τεχνικής υπηρεσίας δήμων και κοινοτήτων στη Γενική Διοίκηση Ηπείρου, ενώ από το 1946 μετατέθηκε στην αντίστοιχη υπηρεσία του Νομού Αττικής. Παραλλήλως με τα υπηρεσιακά του καθήκοντα ασχοληθηκε ιδιωτικώς με την οικοδόμηση πολυκατοικιών και άλλων κτισμάτων.

Προτού ακομα σπουδάσει, από το 1928, ο Σημηριώτης δημοσίευσε ποιήματά του σε λογοτεχνικά περιοδικά της εποχής. Εκτός αυτών, γνωρίζοντας επτά ευρωπαϊκές γλώσσες, μπόρεσε να μελετήσει από το πρωτότυπο πολλά ξενόγλωσσα λογοτεχνικά έργα, αρκετά από τα οποία μετέφρασε στην ελληνική. Μεταξύ αυτών των μεταφράσεων ξεχωρίζουν τα περισσότερα αξιόλογα ποιήματα του Πόε (α΄ ελλην. έκδοση το 1944), το μυθιστόρημα *[[Για ποιον χτυπά η καμπάνα]]* του Χέμινγουεϊ (ελλην. εκδόσεις 1946 και 1953), τα ποιήματα του Λόρκα (ελλ. έκδ. 1964) και το θεατρικό έργο του *`Ετσι πέρασαν πέντε χρόνια* (1964), καθώς και κινεζική ποίηση. Πέρα από το μεταφραστικό του έργο, η πρωτότυπη λογοτεχνική παραγωγή του εκπροσωπείται από τις ποιητικές συλλογές-έργα του *Γη* (1943, β΄ έκδ. 1947, ραψωδία από 15 ωδές), *Αλκυόνες* (1949), *`Αστρα* (1971, Βραβείο Ακαδημίας Αθηνών) και *Φτερά στη νύχτα*, κριτικές και αισθητικές μελέτες, αλλά και θεατρικά έργα. Ασχολήθηκε και με τη ζωγραφική, και εικονογράφησε ο ίδιος βιβλία του. Ο Ν. Σημηριώτης διετέλεσε μέλος της Εθνικής Εταιρείας Ελλήνων Λογοτεχνών. Απεβίωσε στην Αθήνα σε ηλικία 84 ετών.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 20, σελ. 364

Κατηγορία:Έλληνες ποιητές
Κατηγορία:Έλληνες μεταφραστές
Κατηγορία:Έλληνες πολιτικοί μηχανικοί
Εθνική Αγγλίας (ποδόσφαιρο γυναικών)

Η **εθνική ομάδα γυναικών της Αγγλίας**, με το παρατσούκλι «Lionesses» («Λιονταρίνες»), διοικείται από την Ομοσπονδία Ποδοσφαίρου (Football Association - FA) από το 1993, μετά την προηγούμενη διοίκησή της από την Women's Football Association (WFA). Η Αγγλία έπαιξε το πρώτο της διεθνές παιχνίδι το Νοέμβριο του 1972 κόντρα στη Σκωτία. Παρόλο που οι περισσότερες εθνικές ομάδες ποδοσφαίρου αντιπροσωπεύουν μια κυρίαρχη χώρα, η Αγγλία επιτρέπεται από τους κανονισμούς της FIFA, ως μέλος των Εθνών του Ηνωμένου Βασιλείου, να διατηρεί μια εθνική ομάδα που ανταγωνίζεται σε όλα τα μεγάλα και σημαντικά τουρνουά και διοργανώσεις, εκτός από το Ολυμπιακό Τουρνουά Ποδοσφαίρου Γυναικών.

Η Αγγλία έχει προκριθεί στο Παγκόσμιο Κύπελλο Γυναικών της FIFA (FIFA Women's World Cup) έξι φορές, φτάνοντας στα προημιτελικά το 1995, το 2007 και το 2011, τερματίζοντας στην τέταρτη θέση το 2019, στην τρίτη θέση το 2015 και ως δεύτερη το 2023. Από το 2019, η Αγγλία, ως η χώρα που βρίσκεται στην υψηλότερη θέση στην κατάταξη των εθνικών ομάδων, κατάφερε να προκριθεί σε Ολυμπιακή Ομάδα εκ μέρους της Μεγάλης Βρετανίας: Άλλες Βρετανίδες παίκτριες μπορούν να επιλεγούν σε περίπτωση πρόκρισης.

Έχουν φτάσει στον τελικό του Πρωταθλήματος Ευρώπης των Γυναικών της UEFA το 1984 και το 2009, και κέρδισαν για πρώτη φορά τη διοργάνωση του 2022 στην Αγγλία, σηματοδοτώντας την πρώτη φορά από το 1966 που μια αγγλική εθνική ομάδα ποδοσφαίρου κατέκτησε ένα μεγάλο πρωτάθλημα. Διατήρησαν τον τίτλο τους το 2025, κερδίζοντας τη διοργάνωση του 2025 στην Ελβετία και σηματοδοτώντας την πρώτη φορά που οποιαδήποτε ανώτερη ομάδα της Αγγλίας κέρδισε ένα μεγάλο τουρνουά εκτός έδρας. Η Αγγλία έχει επίσης συμμετάσχει στο UEFA Women's Nations League από την εναρκτήρια σεζόν 2023-24.

## Τρέχουσα Ομάδα
Οι παρακάτω 24 παίκτριες επιλέχθηκαν για την αποστολή των παιχνιδιών προκριματικών του UEFA Women's Euro 2025 κόντρα στη Γαλλία στις 31 Μαΐου και 4 Ιουνίου, στη Δημοκρατία της Ιρλανδίας στις 12 Ιουλίου και στη Σουηδία στις 16 Ιουλίου 2024 αντίστοιχα, συμπεριλαμβανομένης μιας παίκτριας στη λίστα αναμονής. Αρχικά, επιλέχθηκαν 28 παίκτριες, με 4 στη λίστα αναμονής.

Οι Carlotte Mae Wubben-Moy, Niamh Charles, Kayla Rendell και Lauren James απέσυραν τις συμμετοχές τους από την αποστολή για τα παιχνίδια κόντρα στη Γαλλία λόγω τραυματισμού, αν και αναμένεται να επιστρέψουν για τα παιχνίδια του Ιουλίου. Η Maya Le Tissier και η Jessica Naz προαχθήκαν από τη λίστα αναμονής στις θέσεις των Charles και James αντίστοιχα, ενώ η Lucy Thomas επελέγη στη λίστα αναμονής αντί της Rendell. Η Mary Earps απέσυρε τη συμμετοχή της από την αποστολή μετά το πρώτο παιχνίδι λόγω τραυματισμού, με την Thomas να προάγεται από τη λίστα αναμονής στη θέση της.

Η προπονητής της εθνικής ομάδας γυναικών της Αγγλίας είναι η Sarina Petronella Wiegman από τον Σεπτέμβριο του 2021.

### Πρόσφατες κλήσεις
Οι ακόλουθες παίκτριες έχουν επίσης κληθεί στην αποστολή της Αγγλίας εντός των τελευταίων 12 μηνών.

## Βιβλιογραφία


Κατηγορία:Εθνική Αγγλίας (ποδόσφαιρο)
Κατηγορία:Ποδόσφαιρο στην Αγγλία
Κατηγορία:Εθνικές ομάδες ποδοσφαίρου γυναικών
Λίζε Ρένε

Η **Λίζε Ρένε** (Lise Rønne, 1 Νοεμβρίου 1978) είναι Δανή δημοσιογράφος και τηλεπαρουσιάστρια, η οποία είναι γνωστή στη Δανία για την παρουσίαση τεσσάρων σεζόν του X Factor καθώς και δύο σεζόν του Dansk Melodi Grand Prix. Είναι γνωστή εκτός Δανίας για την παρουσίασή του Διαγωνισμού Τραγουδιού Eurovision το 2014.

Αποφοίτησε το 1997 Viborg Katedralskole για να συνεχίσει ένα πτυχίο πανεπιστημίου στο Πανεπιστήμιο του Aarhus και ένα δίπλωμα δημοσιογραφίας.

Άρχισε τη δημοσιογραφική της καριέρα στα 22 της, ως βοηθός παραγωγής στο MTV στο Λονδίνο. Όταν επέστρεψε στη Δανία, άρχισε να παρουσιάζει εκπομπές όπως Boogie, *Dagens Danmark* και Ungefair στο DR1 και το Rundfunk στην TV 2.

## Παραπομπές


Κατηγορία:Δανοί δημοσιογράφοι
Ιερά Μητρόπολις Ρούσε

Η **Ιερά Μητρόπολις Ρούσε** () είναι μία από τις Μητροπόλεις της Βουλγαρικής Ορθόδοξης Εκκλησίας. Ως τα τέλη του 19ου αιώνα ήταν επισκοπή της Μητρόπολης Τορνόβου, η οποία υπαγόταν στο Πατριαρχείο Κωνσταντινουπόλεως και αναφερόταν ως επισκοπή Τσερβένου, Τζερβενού ή Τζερβενών.

Έδρα της είναι η πόλη Ρούσε και Μητροπολίτης της από τις 23 Μαρτίου 2014 ο Ναούμ (Αντώνωφ Δημητρώφ).

## Ιστορικά στοιχεία
Η επισκοπή Τσερβενού ή Τζερβενών ήταν μία από τις αρχαιότερες επισκοπές της Μητροπόλεως Τορνόβου. Το όνομά της προέρχεται από το σημερινό χωριό Τσερβέν, ενώ έδρα της ήταν το Ρουστσούκι, ελληνοποιημένο όνομα της τουρκικής ονομασίας της πόλης Ρούσε.

thumb|left|Ο Καθεδρικός Ναός Αγίας Τριάδας στο Ρούσε.
Τον Μάιο του 1865 προήχθη σε ανεξάρτητη Μητρόπολη επί Πατριαρχίας Σωφρονίου Γ΄. Στις 28 Φεβρουαρίου 1870, με το φιρμάνι του σουλτάνου Αμπντούλ Αζίζ που επέτρεψε την ίδρυση της Βουλγαρικής Εξαρχίας, οριζόταν η επισκοπή Τσερβένου ως μία από τις 15 επισκοπές της. Το ίδιο έτος αποφασίστηκε η ένωση των επισκοπών Δοροστόλου και Τσερβένου σε ενιαία Μητρόπολη Δοροστόλου-Τσερβένου, με έδρα το Ρουστσούκι (Ρούσε), και το 1872 εξελέγη ο πρώτος επίσκοπος της νέας επισκοπής. Ακολούθησε οξύς ανταγωνισμός μεταξύ της πατριαρχικής και της εξαρχικής μητρόπολης για τον προσεταιρισμό των ρουμανικών ορθόδοξων κοινοτήτων.

Τον Αύγουστο του 1875 ανετέθη από το Οικουμενικό Πατριαρχείο προεδρικώς ή διαποίμανση της Μητρόπολης στον Μητροπολίτη Βάρνης, και αργότερα εγκαταλείφθηκε. Βούλγαροι Μητροπολίτες που χειροτονούνταν από την Εξαρχία ως το 1945 θεωρούνταν σχισματικοί. Το 1927 εξελέγη Μητροπολίτης Δοροστόλου και Τσερβένου ο Μιχαήλ (Τοντόρωφ Τσαβντάρωφ), επί των ημερών του οποίου ήρθη το σχίσμα (1945) και η Βουλγαρική Εκκλησία εξυψώθηκε σε Πατριαρχείο (1953).

Στις 17 Δεκεμβρίου 2001 η Μητρόπολη διαιρέθηκε εκ νέου στη Μητρόπολη Ρούσε και τη Μητρόπολη Δοροστόλου.

### Επισκοπικός κατάλογος

thumb|right|Μονή Αγίου Δημητρίου Μπασάμποβο

## Μονές
* Μονή Αγίου Δημητρίου Μπασάμποβο
* Μονή Αγίας Μαρίνας Καρανβαρμπόφ
* Μονή Αγίας Πέτκα Κόπριβετς
* Μονή Αγίας Μαρίνας Σιανόφσκι

## Παραπομπές


## Πηγές
* 
* 
* 
* 
* 

Κατηγορία:Ρούσε
Ρουσε
Καμπανούλα η γλωσσοειδής

[μικρογραφία|Καμπανούλα η γλωσσοειδής (''Campanula lingulata''), [Κάστρο της Ρεντίνας|Κάστρο Ρεντίνας, Μακεδονικά Τέμπη, Νομός Θεσσαλονίκης]]
Η Καμπανούλα η γλωσσοειδής (*Campanula lingulata*) ανήκει στην οικογένεια Καμπανουλίδες (CAMPANULACEAE) και είναι μια από τις 82 περίπου καμπανούλες (Γένος: *Campanula*) της Ελλάδας. 

## Γεωγραφική κατανομή
Αποτελεί είδος της Βαλκανικής Χερσονήσου που κατανέμεται στην Κεντρική και Βόρεια Ελλάδα.

## Οικολογία
Συναντάται σε ξηρές πετρώδεις και ηλιόλουστες θέσεις, μεταξύ 600-1700 μ.

## Περιγραφή
Τα άνθη εμφανίζονται σε επάκρια κεφάλια με ωοειδή φυλλόμορφα βράκτια. Η στεφάνη είναι τριχωτή στις νευρώσεις (20-25 mm), σωληνοειδής ή στενά κωδωνοειδής, ιώδους χρώματος. Ο κάλυκας έχει επιμήκεις λογχοειδείς οδόντες και ανάκυρτα εξαρτήματα μεταξύ των οδόντων. Ανθίζει από τα μέσα Μαΐου μέχρι τα τέλη Αυγούστου.

## Πηγές

* Lafranchis T. & Sfikas G. 2001, Flowers of Greece (Vol. II).
* Strid A. 1980, Φυτά του Ολύμπου.Μουσείο Γουλανδρή Φυσικής Ιστορίας

## Παραπομπές


## Εξωτερικοί σύνδεσμοι

*  

Κατηγορία:Ελληνική χλωρίδα
Ευρωπαϊκό Πρωτάθλημα Πήλινου Στόχου 2023

Το **Ευρωπαϊκό Πρωτάθλημα Πήλινου Στόχου 2023** ήταν η 53η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Ευρωπαϊκής Συνομοσπονδίας Σκοποβολής. Η διοργάνωση πραγματοποιήθηκε στο Σκοπευτήριο Πάμπας στο Όσιγιεκ, στην Κροατία μεταξύ 8 και 27 Σεπτεμβρίου του 2023. Παράλληλα διοργανώθηκε το πρωτάθλημα νέων.

Στο πρωτάθλημα διεξήχθησαν 10 αγωνίσματα, 4 ανδρών (2 ατομικά και 2 ομαδικά) και 4 γυναικών (2 ατομικά και 2 ομαδικά), και 2 μικτά (ομαδικά). Έλαβαν μέρος 419 αθλητές και αθλήτριες από 41 χώρες-μέλη της Ομοσπονδίας.

Στον πίνακα των μεταλλίων την πρώτη θέση κατέκτησε η Ιταλία με 3 χρυσά μετάλλια και 10 συνολικά. Η Μεγάλη Βρετανία κέρδισε τη δεύτερη θέση με 2 χρυσά μετάλλια και 5 συνολικά. Την τρίτη θέση κατέκτησε η Σλοβακία με 1 χρυσό μετάλλιο και 4 συνολικά.

Το Ευρωπαϊκό πρωτάθλημα φιλοξενήθηκε για πρώτη φορά στην Κροατία. Αρχικά, το πρωτάθλημα επρόκειτο να διεξαχθεί στην αυστριακή πόλη Λεόμπερσντορφ, αλλά η Αυστριακή Ομοσπονδία Σκοποβολής ακύρωσε τη διοργάνωση η οποία είχε αποφασιστεί στη Γενική Συνέλευση του 2021. Οι αγώνες έδωσαν 4 θέσεις για τους Ολυμπιακούς αγώνες του Παρισιού.

## Αποτελέσματα
### Άνδρες
2019 | 2022 | 2023 | 2024 

### Γυναίκες
2019 | 2022 | 2023 | 2024 

### Μικτό
2019 | 2022 | 2023 | 2024 

## Πίνακας μεταλλίων

## Ολυμπιακή πρόκριση

## Συνθέσεις
Οι συνθέσεις των εθνικών ομάδων ήταν:
*Εθνική Ελλάδας (12):
**Τραπ: Ιωάννης Χατζητσακίρογλου (Α), Ελευθέριος Τραυλός (Ε & Μικτό τράπ ομαδικό), Αγγελική Κουναδίνη (Ν & Μικτό τράπ ομαδικό)
**Σκιτ: Ευθύμιος Μίτας (Α & Μικτό σκιτ ομαδικό), Νικόλαος Μαυρομάτης (Α), Χαράλαμπος Χαλκιαδάκης (Α), Εμμανουέλα Κατζουράκη (Γ & Μικτό σκιτ ομαδικό), Νικόλαος Φραντζεσκάκης (Ε), Εφραίμ Νικολαντωνάκης (Ε), Παναγιώτης Γεροχρήστος (Ε), Ανδρέας Δεσποτόπουλος (Ε & Μικτό σκιτ ομαδικό), Άννα Μαρία Μαρκαντωνάκη (Ν & Μικτό σκιτ ομαδικό)

## Παραπομπές


## Εξωτερικοί σύνδεσμοι
* Το Ευρωπαϊκό Πρωτάθλημα 2023 στην επίσημη ιστοσελίδα της Ευρωπαϊκής Συνομοσπονδίας Σκοποβολής 

2023
Κατηγορία:Αθλητισμός στην Κροατία
Κατηγορία:Σκοποβολή το 2023
Σλάιπνιρ

μικρογραφία|Ο θεός Όντιν επάνω στον Σλάιπνιρ.
**Σλάιπνιρ** ή **Σλέιπνιρ** στη νορβιγική μυθολογία ήταν το οκταπόδαρο άλογο του Όντιν. Το όνομά του σημαίνει ολισθηρός, αυτός που γλιστράει (**αγγλικά**: slippy" ή "the slipper) Ήταν το γρηγορότερο των αλόγων, απόγονος του Λόκι και του Σβαντιλφάρι.

Όταν ο Όντιν συμμετείχε στον πόλεμο, ίππευε συνήθως τον Σλάιπνιρ, κρατώντας μια λευκή ασπίδα.
: *Κι ο *'Όντιν** έβαλε'' 
: ''θώρακα αστραφτερό, κράνος χρυσό''
: ''και στο **Σλάιπνιρ** καβάλα τους οδηγούσε.''
:            ''Του νεκρού [[Μπαλντρ|Μπάλντερ]], Μάθιου Άρνολντ''



: ''Η μελιά του [[Ύγκντρασιλ|Ιγκντρασιλ]]''
: ''είναι των δέντρων το καύχημα,''
: ''και των πλοίων το [[Σκίντμπλαντνιρ]]·''
: ''στους Έσιρ πρώτος είν' ο [[Όντιν]],''
: ''και στ' άλογα ο **Σλάιπνιρ*'·*
: *η [[Μπίφροστ]] από τις γέφυρες,*
: *και από τους βάρδους ο [[Μπράγκι]].*
: *Μπαλάντα του Γκρίμιρ*


## Παραπομπές


Κατηγορία:Σκανδιναβική μυθολογία
Αλβιμάρ

Το **Αλβιμάρ** (, ) είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Κάθριν Μένιγκ

Η **Κάθριν Μένιγκ** (, 29 Δεκεμβρίου 1977 - ) είναι Αμερικανίδα ηθοποιός. Είναι περισσότερο γνωστή για τον ρόλο της ως Σέιν ΜακΚάτσεον στο *[[The L Word]]* (2004–2009) και ως Τζέικ Πρατ στο *Young Americans* (2000). Υποδύθηκε από το 2013 έως το 2019 τη Λένα στη σειρά *Ray Donovan* του Showtime και την καθηγήτρια Πέιτ Χιούζον στη δεύτερη και τρίτη σεζόν της σειράς *Grown-ish* στο Freeform. Επανέλαβε τον ρόλο της ως Σέιν ΜακΚάτσεον το 2019 στο *The L Word: Generation Q*. Σήμερα, παρουσιάζει το podcast *PANTS* με τη στενή φίλη και συμπρωταγωνίστρια στο *The L Word*, Λέισα Χέιλι.

## Προσωπική ζωή
Γεννήθηκε στη Φιλαδέλφεια της Πενσυλβάνια και είναι κόρη της χορεύτριας του Μπρόντγουεϊ, Μέρι Ζαν, και του κατασκευαστή βιολιών, Ουίλιαμ Μένιγκ Γ'. Η ετεροθαλής αδερφή του πατέρα της είναι η ηθοποιός Μπλάιθ Ντάνερ, επομένως είναι πρώτη ξαδέρφη της Γκουίνεθ Πάλτροου και του Τζέικ Πάλτροου.

Η Μένιγκ είναι λεσβία. Είναι νυμφευμένη με τη μουσικό Άνα Ρεζέντε.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:ΛΟΑΤ πρόσωπα από τις ΗΠΑ
Κατηγορία:ΛΟΑΤ ηθοποιοί
Κατηγορία:Αμερικανοί γερμανικής καταγωγής
Lost in the Supermarket

Το ***Lost in the Supermarket*** είναι τραγούδι του 1979 των The Clash. Γράφτηκε από τους Τζο Στράμερ και Μικ Τζόουνς και η παραγωγή ήταν του Γκάι Στίβενς. Κυκλοφόρησε στο τρίτο στούντιο άλμπουμ τους, *London Calling*, και είναι το όγδοο τραγούδι στη λίστα των κομματιών. Το εν λόγω σούπερ μάρκετ ήταν το International, που βρισκόταν στην οδό Kings 471–473, κάτω από το World's End Estate. Ο Στράμερ κατοικούσε στο 31 Whistler Walk εκείνη την περίοδο με τη σύντροφό του, Γκάμπι Σάλτερ, τα δύο μικρότερα αδέρφια της και τη μητέρα της. Το τραγούδι ακούγεται στη σειρά του Apple TV+, *Loot*.

## Παραπομπές


Κατηγορία:Τραγούδια του 1979
Κατηγορία:Τραγούδια των The Clash
Κατηγορία:Αγγλόφωνα τραγούδια
Κομητεία Ντάγκλας (Ουάσινγκτον)

Η **Κομητεία Ντάγκλας** () είναι κομητεία στην πολιτεία της Ουάσινγκτον των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 42.938 κάτοικοι.  Η έδρα της κομητείας είναι το Γουότερβιλ,  ενώ ο μεγαλύτερος οικισμός του είναι το Ανατολικό Γουενάτσι. Η κομητεία δημιουργήθηκε από την κομητεία Λίνκολν στις 28 Νοεμβρίου 1883  και πήρε το όνομά της από τον Αμερικανό πολιτικό Στίβεν Ντάγκλας.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 4,790 τ.χλμ, εκ των οποίων 4,710 τ.χλμ είναι στεριά και 80 τ.χλμ (1,6%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Ουάσινγκτον
Κομητεία Ντάγκλας (Ουισκόνσιν)

Η **Κομητεία Ντάγκλας** () είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 44.295 κάτοικοι. Η έδρα της κομητείας του είναι το Σουπίριορ
.   

Η Κομητεία Ντάγκλας, που πήρε το όνομά της από τον γερουσιαστή του Ιλινόι, Στίβεν Α. Ντάγκλας,   ιδρύθηκε στις 8 Φεβρουαρίου 1854, από τη μεγαλύτερη κομητεία Λα Πόιντε, του Ουισκόνσιν, και η Πόλη του Ανωτέρου επελέγη αμέσως ως έδρα της κομητείας. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3,800 τ.χλμ, εκ των οποίων 3,380 τ.χλμ είναι στεριά και 460 τ.χλμ (12%) καλύπτονται από ύδατα (λίμνες, ποτάμια). 

## Παραπομπές


## Εξωτερικοί σύνδεσμοι
* 
*  

Κατηγορία:Κομητείες του Ουισκόνσιν
Κομητεία Μάρσαλ (Τενεσί)

Η **Κομητεία Μάρσαλ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 34.318 κάτοικοι.  Έδρα της κομητείας του είναι το Λουίσμποργκ.   

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 970 τ.χλμ , εκ των οποίων 968 τ.χλμ είναι στεριά και 2,0 τ.χλμ (0,2%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Τενεσί
Κομητεία Μάρσαλ (Νότια Ντακότα)

Η **Κομητεία Μάρσαλ** () είναι κομητεία στην πολιτεία της Νότιας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 4.306 κάτοικοι.  Η έδρα της κομητείας είναι το Μπρίτον.  Η κομητεία δημιουργήθηκε στις 2 Μαΐου 1885,  και πήρε το όνομα της από τον Μάρσαλ Βίνσεντ, ο οποίος κατοικούσε κοντά στο Άντοβερ της Νότιας Ντακότα. 

Σύμφωνα με το Γραφείο Απογραφής των ΗΠΑ η κομητεία Μάρσαλ έχει συνολική έκταση 2,290 τ.χλμ , εκ των οποίων 2,170 τ.χλμ  είναι στεριά και 120 τ.χλμ (5,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Νότιας Ντακότα
Κομητεία Μάρσαλ (Οκλαχόμα)

Η **Κομητεία Μάρσαλ** () είναι κομητεία στην πολιτεία της Οκλαχόμα των Ηνωμένων Πολιτειών. Κατά την απογραφή του 2020, ο πληθυσμός ήταν 15.312 κάτοικοι. Η έδρα της κομητείας είναι το Μάντιλ. 
## Ιστορία
 
Η κομητεία δημιουργήθηκε στην πολιτεία το 1907 από την πρώην κομητεία Πίκενς. Το όνομα της προέρχεται από το πατρικό όνομα της μητέρας του Τζορτζ Χένσο, μέλους της Συνταγματικής Συνέλευσης της Οκλαχόμα του 1906.  
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,110 τ.χλμ , εκ των οποίων 960 τ.χλμ είναι στεριά και 150 τ.χλμ (13%) καλύπτονται από ύδατα (λίμνες, ποτάμια). Είναι η μικρότερη κομητεία στην Οκλαχόμα κατά χερσαία έκταση και η τρίτη μικρότερη σε συνολική έκταση. Ο Κόκκινος Ποταμός αποστραγγίζει την κομητεία και σχηματίζει το νότιο όριο της κομητείας. Η ολοκλήρωση του φράγματος Ντένισον το 1942 δημιούργησε τη λίμνη Τεχόμα που πλημμύρισε μέρος της χερσαίας περιοχής της κομητείας και σχηματίζει το σημερινό νότιο όριο και το ανατολικό όριο της κομητείας επίσης. 
### Γειτονικές κομητείες

* Κομητεία Τζόνστον (βόρεια)
* Κομητεία Μπράιαν (ανατολικά)
* Κομητεία Γκρέισον, Τέξας (νότια)
* Κομητεία Λαβ (δυτικά)
* Κομητεία Κάρτερ (βορειοδυτικά)

## Παραπομπές


Κατηγορία:Κομητείες της Οκλαχόμα
Heaven Is a Place on Earth

Το ***Heaven Is a Place on Earth*** είναι σινγκλ της Αμερικανίδας τραγουδίστριας Μπελίντα Καρλάιλ από το δεύτερο στούντιο άλμπουμ της, *Heaven on Earth* (1987). Γράφτηκε από τον Ρικ Νόουελς και την Έλεν Σίπλεϊ και κυκλοφόρησε ως το βασικό σινγκλ του άλμπουμ στις 14 Σεπτεμβρίου 1987. Έφτασε στο Νο1 στο αμερικανικό Billboard Hot 100 στις 5 Δεκεμβρίου 1987, ενώ είναι μέχρι σήμερα το μοναδικό τραγούδι της Καρλάιλ που έφτασε στην κορυφή των αμερικανικών τσαρτ. Ένα μήνα αργότερα έφτασε στο Νο1 στο Ηνωμένο Βασίλειο, όπου κατείχε την πρώτη θέση στο UK Singles Chart για δύο εβδομάδες. Στην Αυστραλία έφτασε στο Νο2. Θεωρείται το πιο χαρακτηριστικό τραγούδι της Καρλάιλ.

## Στην ποπ κουλτούρα
Το τραγούδι ακούγεται στις ταινίες *Romy and Michele's High School Reunion* (1997), *Harold and Kumar Escape from Guantanamo Bay* (2008), *[[Αγάπη σαν ναρκωτικό]]* (2010), καθώς και στο επεισόδιο ''Σαν Τζουνιπέρ''ο της σειράς *[[Black Mirror]]* (2016) και ερμηνεύεται από την πρωταγωνίστρια Τζουν Όσμπορν στο επεισόδιο *Heroic* του ''Handmaid's Tale'' (2019). Το τραγούδι αναφέρεται στο πρώτο σινγκλ της Λάνα Ντελ Ρέι, *Video Games*, του 2011. Η Καρλάιλ, καθώς και το τραγούδι, αναφέρονται στο *Belinda Says*, από το άλμπουμ *Blue Rev* του 2022 του καναδικού συγκροτήματος Alvvays.

## Παραπομπές


Κατηγορία:Τραγούδια του 1987
Κατηγορία:Singles του 1987
Κατηγορία:Αμερικανικά τραγούδια
Κατηγορία:Pop τραγούδια
Κατηγορία:Αγγλόφωνα τραγούδια
Κατηγορία:Νούμερο 1 singles στα Billboard Hot 100
Ιερά Μητρόπολις Βράτζης

Η **Ιερά Μητρόπολις Βράτζης** ή Βράτσης () είναι μία από τις Μητροπόλεις της Βουλγαρικής Ορθόδοξης Εκκλησίας. Ως τα τέλη του 19ου αιώνα ήταν επισκοπή της Μητρόπολης Τορνόβου, η οποία υπαγόταν στο Πατριαρχείο Κωνσταντινουπόλεως.

Έδρα της είναι η Βράτσα και Μητροπολίτης της από τις 12 Μαρτίου 2017 ο Γρηγόριος (Μαρίνωφ Τσβετκώφ).

## Ιστορικά στοιχεία
Η επισκοπή Βράτζης ήταν μία από τις νεότερες επισκοπές της Μητροπόλεως Τορνόβου. Αναφέρεται σε σουλτανικό φιρμάνι του 1753, το οποίο απευθυνόταν στον Μητροπολίτη Βιδύνης Μελέτιο και αφορούσε την ένταξη της επισκοπής Βράτζης στη Μητρόπολη Βιδύνης.  Το 1762, η επισκοπή επανήλθε στη Μητρόπολης Τυρνόβου. Η καθηγήτρια Ζίνα Μάρκοβα, ερευνήτρια των εκκλησιαστικών-εθνικών αγώνων κατά την Αναγέννηση, πιστεύει ότι η Επισκοπή ιδρύθηκε το 1780, αλλά δεν παρέχει ακριβή στοιχεία.

Στις 28 Φεβρουαρίου 1870, με το φιρμάνι του σουλτάνου Αμπντούλ Αζίζ που επέτρεψε την ίδρυση της Βουλγαρικής Εξαρχίας, οριζόταν η επισκοπή Βράτζης ως μία από τις 15 επισκοπές της. Το 1873 εξελέγη ο πρώτος Εξαρχικός επίσκοπος της νέας επισκοπής. Ο Μητροπολίτης Βράτζης Νεόφυτος (Κυδωνιεύς) του Οικουμενικού Πατριαρχείου μετατέθηκε το 1882 στη Επισκοπή Καμπανίας και κατόπιν δεν χειροτονήθηκε διάδοχός του. Βούλγαροι Μητροπολίτες που χειροτονούνταν από την Εξαρχία ως το 1945 θεωρούνταν σχισματικοί. Το 1930 εξελέγη Μητροπολίτης Βράτζης ο Παΐσιος (Ράικωφ Ανκώφ), επί των ημερών του οποίου ήρθη το σχίσμα (1945) και η Βουλγαρική Εκκλησία εξυψώθηκε σε Πατριαρχείο (1953).

Την 1η Οκτωβρίου 1998, «Μείζων και Υπερτελής Σύνοδος» που είχε συγκληθεί στη Σόφια από τον Πατριάρχη Βαρθολομαίο για επίλυση του σχίσματος της Βουλγαρικής Εκκλησίας, αποφάσισε την απόσπαση τμήματος της Μητρόπολης Βράτζης προκειμένου να δημιουργηθεί η Μητρόπολη Πλεύνης. Η απόφαση αυτή εγκρίθηκε ακολούθως από την Ε' Κληρικολαϊκή Συνέλευση της Σόφιας στις 17 Δεκεμβρίου 2001.

### Επισκοπικός κατάλογος

thumb|right|260px|Μονή Κοιμήσεως της Θεοτόκου, Τσερέπις

## Μονές
* Μονή «Αγίου Ιωάννη Ρίλας» Μπίστρετς
* Μονή Αγίου Ιωάννη του Βαπτιστή Γκράσντεσνι
* Μονή Αρχαγγέλου Μιχαήλ Ντόλνα Μπεσόβιτσα
* Μονή Αγίου Νικολάου Μουτνίσκ
* Μονή Προφήτου Ηλιού Στρούπετς
* Μονή Κοιμήσεως της Θεοτόκου, Τσερέπις

## Παραπομπές


## Πηγές
* 

Κατηγορία:Βράτσα
Βρατζης
Γιάνα Πέλκονεν

Η **Γιάνα Πέλκονεν** (πλήρες όνομα: *Jaana Maarit Pelkonen* Γιάνα Μάριτ Πέλκονεν, γεννημένη 27 Ιανουαρίου 1977) είναι Φινλανδή πολιτικός και τηλεπαρουσιάστρια.

Ξεκίνησε την καριέρα της στα μέσα ενημέρωσης ως ραδιοφωνικός παρουσιαστής για το Radio 99 το 1995-1997. Γίνεται διάσημη στη Φινλανδία ως παρουσιάστρια της σειράς βιντεοπαιχνιδιών Tilt το 1997-2005 και του προγράμματος νεολαίας Jyrki το 1998. Το 2001-2002 παρουσίασε μια διασκεδαστική εκπομπή ταξιδιών που ονομάστηκε FarOut. 

Επίσης, παρουσίασε τους Φινλανδικούς τελικούς για τον Διαγωνισμό Τραγουδιού Eurovision για πέντε χρόνια. Στις 12 Μαΐου 2007 παρουσίασε τον Διαγωνισμό Τραγουδιού Eurovision 2007 μαζί με τον Μίκο Λεπιλάμπι. Έδωσε επίσης τις Φινλανδικές ψήφους στο Διαγωνισμός Χορού Eurovision 2008 που πραγματοποιήθηκε στο Γλασκώβη, Σκωτία.

Πήρε πτυχίο από το Πανεπιστήμιο του Ελσίνκι το 2007, μετά την αποφοίτησή της εργάστηκε ως βοηθός του Φινλανδού υπουργού Επικοινωνιών Suvi Lindén.

Συμμετείχε στις τοπικές εκλογές του 2008, όπου εκλέχθηκε στο Δημοτικό Συμβούλιο του Ελσίνκι με 3.518 ψήφους. Επιπλέον εξελέγη στο φινλανδικό κοινοβούλιο το 2011 εκπροσωπούμενη το Κόμμα Εθνικού Συμμαχικού Συμματείας. Στις κοινοβουλευτικές Εκλογές του 2015, πήρε το υψηλότερο ποσοστό ψήφων στο Ελσίνκι και το υψηλότερο ποσοστό ψηφοδότησης όλων των γυναικών υποψηφίων στο έθνος. επανεκλέχθηκε στις κοινοβουλευτικές εκλογές του 2019 με 10.563 ψήφους.  Τον Φεβρουάριο του 2020, ανακοίνωσε ότι δεν θα είναι υποψήφια στις επόμενες κοινοβουλευτικές εκλογές. 

## Παραπομπές


Κατηγορία:Φινλανδές μοντέλα
Κατηγορία:Φινλανδοί πολιτικοί
El Porompompero

Το ***El Porompompero*** είναι μία ρούμπα που γράφτηκε το 1960 από τον μουσικό Χουάν Μπολάνο Πεδρέρο και τους στιχουργούς Χοσέ Αντόνιο Οτσαΐτα και Ξάντρο Βαλέριο. Γράφτηκε για τον τραγουδιστή Ελ Πρίνσιπε Χιτάνο, δεν ηχογραφήθηκε όμως εκείνη την περίοδο, αλλά ένα χρόνο αργότερα. Τότε ήταν ο Μανόλο Εσκομπάρ που το ηχογράφησε και το έκανε γνωστό πρώτος, το οποίο ήταν η πρώτη του επιτυχία ως τραγουδιστής. Το 1962, ήταν μέρος του μουσικού ρεπερτορίου, αλλά με διαφορετική εκδοχή των στίχων, προσαρμοσμένο για την ταινία *Los Guerrilleros* σε σκηνοθεσία Πέδρο Λουίς Ραμίρες με τον ίδιο τον Εσκομπάρ στον πρωταγωνιστικό ρόλο. Το 1970, το El Porompompero που ερμήνευσε ο Μανόλο Εσκομπάρ έγινε το σινγκλ με τις περισσότερες πωλήσεις στην Ισπανία, πουλώντας πάνω από ένα εκατομμύριο αντίτυπα. Το 1982, ήταν επίσης μέρος του μουσικού ρεπερτορίου της ταινίας *Everything is Possible in Granada* σε σκηνοθεσία Ραφαέλ Ρομέρο Μαρτσέντ και με πρωταγωνιστή τον Εσκομπάρ.

Πολλοί τραγουδιστές έχουν κάνει πολλές εκδοχές σε διαφορετικές γλώσσες. Ανάμεσά τους η Σάρα Μοντιέλ, η Μαρισόλ και η Μίνα.

## Παραπομπές


Κατηγορία:Τραγούδια του 1960
Κατηγορία:Ισπανόφωνα τραγούδια
Κατηγορία:Ισπανικά τραγούδια
Άγιος Ιωάννης Σερρών

Ο **Άγιος Ιωάννης** είναι χωριό της δημοτικής κοινότητας, δημοτικής ενότητας και δήμου Σερρών, της περιφερειακής ενότητας (τέως νομού) Σερρών, στην περιφέρεια Μακεδονίας, σύμφωνα με το πρόγραμμα *Καλλικράτης* και των αλλαγών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σερρών του νομού Σερρών, στο γεωγραφικό διαμέρισμα Μακεδονίας.

## Γεωγραφία
Ο Άγιος Ιωάννης είναι χωριό στο κεντρικό τμήμα του νομού Σερρών, δίπλα ακριβώς στην πρωτεύουσα του νομού, της οποίας αποτελεί κατ’ ουσίαν προάστιο, σε μέσο σταθμικό υψόμετρο 60. Απέχει 3 χλμ. περίπου Α. από το κέντρο των Σερρών.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1927 και προσαρτήθηκε στον δήμο Σερρών. Το 1930 προσαρτήθηκε στην κοινότητα Επταμύλων και το 1946, πάλι στον δήμο Σερρών. Το 2001 ο οικισμός καταργήθηκε για να επανασυσταθεί το 2011.

## Γενικά στοιχεία
Ο Άγιος Ιωάννης είναι ένα γραφικό προάστιο των Σερρών, με πολύ πράσινο και τρεχούμενα νερά, που σχηματίζουν μικρούς καταρράκτες σε διαμορφωμένους χώρους και πάρκα (πλατεία Αγίου Ιωάννη, δημοτικό αναψυκτήριο). Στον οικισμό εδρεύουν τα ΤΕΦΑΑ Σερρών.

## Αξιοθέατα
Στον οικισμό υπάρχουν πολλοί καταρράκτες και τρεχούμενα νερά, καθώς και η λίμνη του Αγίου Ιωάννη.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Ελληνική Στατιστική Αρχή (ΕΣΑ)
*eetaa.gr

Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Μαρμαράς Σερρών

Ο **Μαρμαράς** ή **Νέα Ελβετία**, παλιότερα γνωστός ως **Ραχοβίτσα**, είναι χωριό στον νομό Σερρών. Διοικητικά υπάγεται στην δημοτική κοινότητα Ελαιώνα του Δήμου Σερρών. Ο οικισμός, βρίσκεται πολύ κοντά στην Μονή Τιμίου Προδρόμου και στον εγκαταλελειμμένο οικισμό του Λάκκου.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Γιερερούκ

Το **Γιερερούκ** () είναι αρχαία αρμενική εκκλησία κοντά στο χωριό Ανιπεμζά, στην Περιφέρεια Σιράκ της Αρμενίας. Το Γιερερούκ χτίστηκε σε ένα οροπέδιο κοντά στο ποταμό Αχουριάν, το οποίο ορίζει τα σύνορα με την Τουρκία, περίπου 5 χλμ. νότια της αρχαίας πόλης της Ανί.

Η βασιλική θεωρείται ένα από τα αρχαία παραδείγματα της αρμενικής αρχιτεκτονικής, που ανήκει στην παλαιοχριστιανική εποχή (4ος-6ος αιώνας). Αρχικά, η κατασκευή ξεκίνησε τον 4ο αιώνα, στη συνέχεια τα έργα σταμάτησαν τον 5ο αιώνα και τελικά ολοκληρώθηκε τον 6ο αιώνα. Επειδή η βασιλική δεν αναφέρεται σε καμία ιστορική πηγή, οι ημερομηνίες είναι υποθετικές. Ωστόσο, οι πιο πρόσφατες μελέτες έχουν αναλύσει τα αρχιτεκτονικά χαρακτηριστικά με στρωματογραφικές δοκιμές, τη μελέτη της γλυπτικής διακόσμησης και επιγραφών και τη σύγκριση με παρόμοιες εκκλησίες στη Συρία.

Επειδή η βασιλική του Γιερερούκ είναι ένα από τα αρχαιότερα επιζώντα χριστιανικά μνημεία στην Αρμενία, προστέθηκε στον Ενδεικτικό Κατάλογο Μνημείων Παγκόσμιας Κληρονομιάς της UNESCO στις 25 Αυγούστου 1995, στην κατηγορία Πολιτισμού.

## Παραπομπές


## Εξωτερικές συνδέσεις

* Σχετικά με το Γιερερούκ
* Αρμενικές Αρχιτεκτονικές Σπουδές
* Ψηφιακές συλλογές Rensselaer: Φωτογραφίες του Γιερερούκ

Κατηγορία:Αρχαιολογικοί τόποι στην Αρμενία
Κατηγορία:Βασιλικές
Κλαούντια Σέινμπαουμ

Η **Κλαούντια Σέινμπαουμ Πάρδο** (ισπαν.:Claudia Sheinbaum Pardo), ), (γενν. 24 Ιουνίου 1962) είναι Μεξικανή πολιτικός, επιστήμονας και ακαδημαϊκός που είναι  η πρόεδρος του Μεξικού, η πρώτη γυναίκα που εξελέγη σε αυτή τη θέση. Είναι μέλος του αριστερού πολιτικού κόμματος Μορένα.

Από το 2000 έως το 2006, η Σέινμπαουμ υπηρέτησε ως υπουργός περιβάλλοντος υπό τον μελλοντικό πρόεδρο Αντρές Μανουέλ Λόπες Ομπραδόρ κατά τη διάρκεια της θητείας του ως επικεφαλής της κυβέρνησης της Πόλης του Μεξικού . Διετέλεσε  δήμαρχος του Τλάλπαν από το 2015 έως το 2017 και εξελέγη επικεφαλής της κυβέρνησης της Πόλης του Μεξικού στις εκλογές του 2018, όπου διεξήγαγε μια εκστρατεία που έδινε έμφαση στον περιορισμό του εγκλήματος και στην επιβολή των νόμων για τις ζώνες.

Επιστήμονας στο επάγγελμα, η Σέινμπαουμ έκανε το διδακτορικό της στη Φιλοσοφία στην ενεργειακή μηχανική από το Εθνικό Αυτόνομο Πανεπιστήμιο του Μεξικού . Έχει συγγράψει πάνω από 100 άρθρα και δύο βιβλία για την ενέργεια, το περιβάλλον και τη βιώσιμη ανάπτυξη. Συνέβαλε στη Διακυβερνητική Επιτροπή για την Κλιματική Αλλαγή και το 2018 αναδείχθηκε μία από τις 100 γυναίκες του BBC.

Τον Ιούνιο του 2023 η Σέινμπαουμ παραιτήθηκε από τη θέση της για να επιδιώξει την προεδρική υποψηφιότητα του κόμματος Μορένα στις εκλογές του 2024 . Τον Σεπτέμβριο, εξασφάλισε την υποψηφιότητα του κόμματος έναντι του πλησιέστερου αντιπάλου της, του πρώην υπουργού Εξωτερικών Μαρσέλο Έμπραντ. Τον Ιούνιο του 2024 κέρδισε με μεγάλη πλειοψηφία τις γενικές εκλογές. Μετά την ανάληψη των καθηκόντων της, την 1η Οκτωβρίου 2024, έγινε η πρώτη γυναίκα πρόεδρος του Μεξικού, καθώς και η πρώτη πρόεδρος με εξέχουσα εβραϊκή καταγωγή.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Μεξικού
Κατηγορία:Μεξικανοί πολιτικοί
Κατηγορία:Μεξικανοί επιστήμονες
Κατηγορία:Ηγέτες εν ενεργεία
Κομητεία Μάρσαλ (Κεντάκι)

Η **Κομητεία Μάρσαλ** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 31.659 κάτοικοι.  Η έδρα της κομητείας είναι το Μπέντον. 

Είναι η μόνη κομητεία της περιοχής αγοράς που δεν συνορεύει με άλλη πολιτεία. Μια στενή λωρίδα γης στη γειτονική κομητεία Λίβινγκστον χωρίζει την κομητεία Μάρσαλ από τον ποταμό Οχάιο και τα σύνορα του Ιλινόι. Μέχρι τις 28 Ιουλίου 2015 ήταν ξηρός νομός. Την ημερομηνία εκείνη οι κάτοικοι ενέκριναν τις πωλήσεις αλκοόλ για κατανάλωση εκτός των εγκαταστάσεων, καθιστώντας την *υγρή* κομητεία. Η κομητεία Μάρσαλ ονομάστηκε προς τιμήν του δικαστή Τζον Μάρσαλ του Ανώτατου Δικαστηρίου των Ηνωμένων Πολιτειών, ο οποίος είχε πεθάνει το 1835. 

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 880 τ.χλμ, εκ των οποίων 780 τ.χλμ είναι στεριά και 100 τ.χλμ (11%) καλύπτονται από ύδατα (λίμνες, ποτάμια).  Τα βορειοανατολικά σύνορα της κομητείας σχηματίζονται από τον ποταμό Τενεσί και τη λίμνη Κεντάκι.
## Παραπομπές


Κατηγορία:Κομητείες του Κεντάκι
Κομητεία Μάρσαλ (Κάνσας)

Η **Κομητεία Μάρσαλ** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 10.038 κάτοικοι.  Η έδρα της κομητείας και η μεγαλύτερη πόλη είναι το Μαίρισβιλλ.  Η κομητεία πήρε το όνομά της από τον Φρανκ Μάρσαλ, έναν εκπρόσωπο της πολιτείας που εκμεταλλεύτηκε το πρώτο πορθμείο πάνω από το Big Blue River.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,340 τ.χλμ, εκ των οποίων 2,300 τ.χλμ είναι στεριά και 40 τ.χλμ (0,5%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κάνσας
Express Entry

Το **Express Entry** (δηλαδή *Άμεση είσοδος*, γαλλικά: Entrée express) είναι ένα ηλεκτρονικό σύστημα που διαχειρίζεται αιτήσεις για μόνιμη διαμονή στον Καναδά από εργαζομένους με εξειδικευμένες δεξιότητες. Εισήχθη το 2015 και επιτρέπει την ταχύτερη επεξεργασία αιτήσεων σε σύγκριση με τα παραδοσιακά συστήματα, με τους χρόνους επεξεργασίας να κυμαίνονται συνήθως από έξι μήνες έως ένα έτος. Περιλαμβάνει τρία προγράμματα μετανάστευσης:

***Federal Skilled Worker Program (FSWP)**: Για εργαζόμενους με εξειδικευμένες δεξιότητες και εμπειρία εργασίας.
***Federal Skilled Trades Program (FSTP)**: Για εξειδικευμένους τεχνίτες με εμπειρία σε συγκεκριμένες επαγγελματικές κατηγορίες.
***Canadian Experience Class (CEC)**: Για άτομα με προηγούμενη εργασιακή εμπειρία στον Καναδά.

## Διαδικασία Express Entry
***Δημιουργία προφίλ**: Οι υποψήφιοι δημιουργούν ένα διαδικτυακό προφίλ όπου παρέχουν πληροφορίες για τις δεξιότητες, την εμπειρία εργασίας, την εκπαίδευση, και τις γλωσσικές τους δεξιότητες.
***Σύστημα Κατάταξης (CRS)**: Οι υποψήφιοι βαθμολογούνται με το Comprehensive Ranking System (CRS) που βασίζεται σε διάφορα κριτήρια, όπως ηλικία, εκπαίδευση, γλωσσικές ικανότητες, και εργασιακή εμπειρία. 
***Προσκλήσεις (ITA)**: Οι υποψήφιοι με την υψηλότερη βαθμολογία λαμβάνουν πρόσκληση για αίτηση (Invitation to Apply - ITA) για μόνιμη διαμονή.
***Υποβολή αίτησης**: Μετά την λήψη του ITA, οι υποψήφιοι υποβάλλουν την πλήρη αίτησή τους για μόνιμη διαμονή.

## Παραπομπές


Κατηγορία:Μετανάστευση στον Καναδά
Κομητεία Μάρσαλ (Άιοβα)

Η **Κομητεία Μάρσαλ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός ήταν 40.105 κάτοικοι. Η έδρα της κομητείας και η μεγαλύτερη πόλη είναι το Μάρσαλταουν. 

Η κομητεία ιδρύθηκε στις 13 Ιανουαρίου 1846 και πήρε το όνομά της από τον Τζον Μάρσαλ, Ανώτατο Δικαστήριο των Ηνωμένων Πολιτειών. Η κομητεία περιλαμβάνει τη Μικροπολιτική Στατιστική Περιοχή Μάρσαλταουν, της Άιοβα. Το 2010, το κέντρο του πληθυσμού της Αϊόβα βρισκόταν στην κομητεία Μάρσαλ, κοντά στη Μελβούρνη. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,480 τ.χλμ, εκ των οποίων 1,478 τ.χλμ είναι στεριά και 2,0 τ.χλμ (0,1%) καλύπτονται από ύδατα (λίμνες, ποτάμια). 
### Γειτονικές κομητείες

*Κομητεία Γκράντι (βόρεια)
*Κομητεία Τάμα (ανατολικά)
*Κομητεία Τζάσπερ (νότια)
*Κομητεία Στόρι (δυτικά)
*Κομητεία Χάρντιν (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Μάρσαλ (Αλαμπάμα)

Η **Κομητεία Μάρσαλ** () είναι κομητεία στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 97.612 κάτοικοι.  Έδρα της κομητείας είναι το Γκούντερσβιλλ.  Ένα δεύτερο δικαστικό μέγαρο βρίσκεται στο Αλμπερτβιλλ. Πήρε το όνομά της από τον  Τζον Μάρσαλ, διάσημο ανώτατο δικαστή των Ηνωμένων Πολιτειών.  Η κομητεία Μάρσαλ ιδρύθηκε στις 9 Ιανουαρίου 1836. 

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1,610 τ.χλμ, εκ των οποίων 1,470 τ.χλμ  είναι στεριά και 150 τ.χλμ  (9,2%) καλύπτονται από ύδατα (λίμνες, ποτάμια).  Ο ποταμός Τενεσί ρέει τόσο βόρεια όσο και νότια μέσα στην κομητεία.
## Παραπομπές


Κατηγορία:Κομητείες της Αλαμπάμα
Κομητεία Μάρσαλ (Μινεσότα)

Η **Κομητεία Μάρσαλ** () είναι κομητεία στην πολιτεία της Μινεσότα των Ηνωμένων Πολιτειών. Κατά την απογραφή του 2020, ο πληθυσμός ήταν 9.040 κάτοικοι. Η έδρα της κομητείας είναι το Γουόρεν.
## Ιστορία
 
Το νομοθετικό σώμα της Μινεσότα δημιούργησε την κομητεία στις 25 Φεβρουαρίου 1879, με την επικράτεια να χωρίζεται από το νότιο μισό της κομητείας Κίτσον, με το Γουόρεν ως έδρα της κομητείας. Πήρε το όνομά του από τον Γουίλιαμ Ρέινι Μάρσαλ, ο οποίος υπηρέτησε ως κυβερνήτης της Μινεσότα από το 1866 έως το 1870. 

Η κομητεία ήταν η τοποθεσία ενός περιστατικού UFO το 1979, το Συμβάν του Βαλ Τζόνσον.
## Γεωγραφία

Η κομητεία Μάρσαλ βρίσκεται στα σύνορα της Μινεσότα με τη Βόρεια Ντακότα. Σύμφωνα με το Γραφείο Απογραφής των ΗΠΑ, η κομητεία έχει έκταση 4,700 τ.χλμ, εκ των οποίων 4,600 τ.χλμ είναι στεριά και 100 τ.χλμ (2,1%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Κίτσον (βόρεια)
* Κομητεία Ρόουζο (βορειοανατολικά)
* Κομητεία Μπελτράμι (ανατολικά)
* Κομητεία Πένινγκτον (νοτιοανατολικά)
* Κομητεία Πολκ (νότια)
* Κομητεία Γκραντ Φορκς, Βόρεια Ντακότα (νοτιοδυτικά)
* Κομητεία Ουόλς, Βόρεια Ντακότα (δυτικά)
* Κομητεία Πεμπίνα, Βόρεια Ντακότα (βορειοδυτικά)

## Παραπομπές


Κατηγορία:Κομητείες της Μινεσότα
Κομητεία Μάρσαλ (Μισισίπι)

Η **Κομητεία Μάρσαλ** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 33.752 κάτοικοι.  Η έδρα της κομητείας είναι το Χόλι Σπρινγκς.  Η κομητεία πήρε το όνομά της από τον δικαστή του Ανώτατου Δικαστήριου των Ηνωμένων Πολιτειών Τζον Μάρσαλ, ο οποίος προήδρευσε στις αρχές του δέκατου ένατου αιώνα. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,800 τ.χλμ , εκ των οποίων 1,790 τ.χλμ  είναι στεριά και 10 τ.χλμ (0,5%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μισισίπι
Κομητεία Μάρσαλ (Δυτική Βιρτζίνια)

Η **Κομητεία Μάρσαλ** () είναι κομητεία στην πολιτεία της Δυτικής Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 30.591 κάτοικοι.  Η έδρα της κομητείας είναι το Μάουντσβιλλ.  Η κομητεία Μάρσαλ φιλοξενεί το μεγαλύτερο κωνικό τύμβο στη Βόρεια Αμερική, στο Μάουντσβιλλ.  
## Ιστορικό
Η κομητεία Μάρσαλ ιδρύθηκε το 1835  από την κομητεία του Οχάιο με πράξη της Συνέλευσης της Βιρτζίνια. Το 1852, την παραμονή των Χριστουγέννων, οι εργάτες ολοκλήρωσαν τη σύνδεση του σιδηροδρόμου της Βαλτιμόρης και του Οχάιο με τον ποταμό Οχάιο στο Rosby's Rock στην κομητεία Μάρσαλ. .
## Γεωγραφία
Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 810 τ.χλμ, εκ των οποίων 790 τ.χλμ είναι στεριά και 20 τ.χλμ   (2,2%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Δυτικής Βιρτζίνια